

ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

ແຂວງຫລວງນ້ຳທາ

ພະແນກໄປສະນີ, ໂທລະຄົມມະນາຄົມ ແລະ ການສື່ສານ ເລກທີ……./ ພປທສ

 ຫຼວງນ້ຳທາ, ວັນທີ…...ມີຖຸນາ 2020

**ແຈ້ງການ**

 **ຮຽນ:** ທ່ານ ຫົວໜ້າ ຫ້ອງວ່າການແຂວງຫຼວງນ້ຳທາ, ບັນດາທ່ານ ຫົວໜ້າ ພະແນການ, ຫ້ອງການ, ອົງການ

 ທຽບເທົ່າຕ່າງໆ ທີ່ນອນຢູ່ໃນຕືກຫ້ອງວ່າການແຂວງຫຼວງນ້ຳທາທີ່ນັບຖື.

 **ເລື່ອງ:** ການຂື້ນທະບຽນເລກໜາຍໂທລະສັບ ດ້ວຍໂປຼແກຼມສາມແກຼບ ຂອງບັນດາບໍລິສັດ ໂທລະຄົມມະນາຄົມ

 ສາຂາແຂວງຫຼວງນ້ຳທາໃຫ້ພະນັກງານພາຍຢູ່ໃນຕຶກຫ້ອງວ່າການ ແຂວງຫຼວງທາ.

**ອິງຕາມ:** ກົດໝາຍວ່າດ້ວຍໂທລະຄົມມະນາຄົມ ສະບັບເລກທີ 09/ ສພຊ, ລົງວັນທີ 21 ທັນວາ 2011;

**ອິງຕາມ:** ຂໍ້ຕົກລົງຂອງທ່ານລັດຖະມົນຕີ ກະຊວງໄປສະນີ ໂທລະຄົມມະນາຄົມ ແລະ ການສື່ສານ ວ່າດ້ວຍ

 ການຈັດຕັ້ງ ແລະ ການເຄື່ອນໄຫວຂອງພະແນກໄປສະນີ, ໂທລະຄົມມະນາຄົມ ແລະ ການສື່ສານ

 ແຂວງຫຼວງນ້ຳທາ ສະບັບເລກທີ 2246/ປທສ, ລົງວັນທີ 29 ສິງຫາ 2019.

**ອີງຕາມ:** ທ່ານລັດຖະມົນຕີກະຊວງ ປທສ ສະບັບເລກທີ 2493/ ປທສ ລົງວັນທີ 11 ຕຸລາ 2019 ວ່າດ້ວຍ

 ການຂື້ນທະບຽນເລກໝາຍໂທລະສັບ.

**ອີງຕາມ:** ແຈ້ງການຂອງຫ້ອງວ່າການແຂວງ ສະບັບເລກທີ 216/ ຫວຂ ລົງວັນທີ 1 ເມສາ 2020 ເລື່ອງການຂື້ນ

 ທະບຽນເລກໜາຍໂທລະສັບດ້ວຍໂປຼແກຼມສາມແກຼບ ຂອງບັນດາບໍລິສັດໂທລະຄົມມະນາຄົມສາຂາ

 ແຂວງຫຼວງນ້ຳທາ.

 ພະແນກໄປສະນີ, ໂທລະຄົມມະນາຄົມ ແລະ ການສື່ສານແຂວງ ຂໍຖືເປັນກຽດແຈ້ງມາຍັງບັນດາທ່ານ ຊາບວ່າ: ບັນດາບໍລິສັດ ໂທລະຄົມມະນາຄົມສາຂາແຂວງຫຼວງນ້ຳທາ ( ບໍລິສັດລາວໂທລະຄົມມະຫາຊົນ(LTC), ບໍລິສັດສະຕາໂທລະຄົມ(UniTel), ບໍລິສັດໂທລະຄົມລາວຈຳກັດ(ETL) ), ຈະໄດ້ລົງເຄື່ອນໄຫວຂື້ນທະບຽນເລກໜາຍໂທລະສັບພາຍໃນຂອບເຂດຕືກຫ້ອງວ່າການແຂວງ ໃນຕອນເຊົ້້າຂອງວັນທີ 17-18 ມິຖຸນາ 2020 (ສະຖານທີ່ ຊັ້ນ 1 ຂອງຫ້ອງວ່າການ ແຂວງ) ເພື່ອໃຫ້ທັນກັບກຳນົດ ເວລາການຂື້ນທະບຽນເລກໜາຍໂທລະສັບຂອງກະຊວງ ປທສ ຄືບໍ່ໃຫ້ກາຍ ເດືອນທັນວາ 2020 ຖ້າຫາກກາຍແມ່ນຈະໄດ້ລະງັບການນຳໃຊ້ເບີ້້ທີ່ບໍ່ໄດ້ຂື້ນທະບຽນ.

 ສະນັ້ນຈີ່ງຂໍແຈ້ງໃຫ້ບັນດາທ່ານ ແຈ້ງໃຫ້ພະນັກງານສັງກັດຢູ່ພາຍໃນກົມກອງຂອງຕົນ ທີ່ເຮັດວຽກຢູ່ພາຍໃນຕືກຫ້ອງວ່າການ ໃຫ້ຄວາມຮ່ວມມື ແລະ ກະກຽມຂໍ້ມຸນສຳຄັນເຊັ່ນ: ບັດປະຈຳຕົວ ຫຼື ປຶ້ມສຳມະໂນຄົວ (ກໍລະນີບໍ່ມີບັດປະຈຳຕົວ ຫຼື ປຶ້ມສຳມະໂນຄົວ ແມ່ນໃຫ້ມີໃບຢັ້ງທີ່ຢູ່ຈາກບ້ານຂອງຕົນ).

 ດັ່ງ​ນັ້ນ, ຈື່ງແຈ້ງມາ​ຍັງ​ທ່ານຮັບຊາບ ແລະ ໃຫ້ຄວາມຮ່ວມມື ຕາມແຈ້ງການນີ້ດ້ວຍ.

 **ເຊັນແທນ ຫົວໜ້າພະແນກ**